મારા પિતા એક બેંક ઑફિસર હતા. હું પણ તેમાં જોડાઈ ગયો. ઑફિસના કામે મને જાણે કે ચારે બાજુથી કસીને બાંધી દીધો હોય. મારાં શરીરનો મનની સાથે આ કામનો કોઈ તાલમેલ ખાતો નહીં. ક્યાંક વન વિભાગમાં અધિકારી બની જાઉં અને જંગલની ખુલ્લી હવામાં ઘૂમતો ફરતો રહું. શિકારનો શોખ પૂરો કરી લઉં. પિતાજીની દષ્ટિ એથી જુદી રોબ-રૂઆબની હતી. કહેતા, જે કામ મળી ગયું છે તે સરળતાથી કોઈ બંગાળીને નથી મળતું. મારે છેવટે હાર માનવી પડી.